open-index/open-wikipedia-markdown huggingface dataset:
Մեր թվարկությունից 10 000 տարի առաջ

**Մեր թվարկությունից 10 000 տարի առաջ** (), ֆիլմի ռեժիսոր Ռոլանդ Էմմերիխը Կամիլա Բելլի և Ստիվեն Ստերեյտի հետ գլխավոր դերերում են։ Ֆիլմի պրեմիերան Ամերիկայի Միացյալ Նահանգներում կայացել է 2008 թվականի մարտի 7-ին, իսկ Ռուսաստանում՝ 2008 թվականի մարտի 13-ին։

## Դերերում
* Ստիվեն Ստրեյտ- Դ'Լեհ () 21- ամյա մամոնտների որսորդ
* Կամիլլա Բելլ- Էվոլեթ () Դ'Լեհի սիրեցյալը
* Կլիֆ Կերտիս- Տիկ-Տիկ () Դ'Լեհի դաստիարակը և ընկերը
* Ջոել Վերջիլ- Նակուդու  Նակու ցեղի առաջնորդը
* Բեն Բադռա- Վարլորդ, չորքոտանի դևերի առաջնորդը
* Մո Զայնալ- Կե՛Ռեն  
* Մարկո Խան - Միաչքանի  Վարլորդի գլխավոր պաշտպանը
* Նաթանիել Բերինգ- Բակու 
* Ռիս Ռիչի- Մոհա
* Օմար Շարիֆ- պատմող

## Կինովարձույթ
Ֆիլմը նախատեսվում էր 2007 թվականի հուլիս 27-ին, սակայն հետաձգվել է 2007 թվականի դեկտեմբերի 14-ին։ Այնուհետև ֆիլմի արտադրանքը հետաձգվել է երկրորդ անգամˋ  2008 թվականի մարտի 7-ին։

## Ծանոթագրություններ

## Արտաքին հղումներ
* Պաշտոնական կայք էջ
* 
* 10000 BC Trailer Fan կայք էջ

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2008 ֆիլմեր
Կատեգորիա:Legendary Pictures ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան էքշն արկածային ֆիլմեր
Կատեգորիա:Ամերիկյան կինոէպոպեաներ
Կատեգորիա:Ամերիկյան մարտաֆիլմեր
Կատեգորիա:Ամերիկյան ֆենտեզի արկածային ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Հարավաֆրիկյան արկածային ֆիլմեր
Կատեգորիա:Հարավաֆրիկյան դրամա ֆիլմեր
Կատեգորիա:Հարավաֆրիկյան մարտաֆիլմեր
Կատեգորիա:Հարավաֆրիկյան ֆենտեզի ֆիլմեր
Կատեգորիա:Ռոլանդ Էմերիխի ֆիլմեր
Աչագուա

**Աչագուա** (Achagua, Achawa, Ajagua, Xagua), վտանգի տակ գտնվող հնդկական լեզու, որը կազմում է արավական լեզվաընտանիքի մի մաս։ Այս լեզվով է խոսում Աչագուա ազգը, ովքեր ապրում են Ումապոյում՝ Մետա գետի աջ աջին՝ Պուերտո-Գայտան և Պուերտո-Լոպես գետերի միջև։ Լեզվով խոսում են շուրջ 250 մարդ, որոնց մեծ մասը խոսում է նաև պիապոկո և իսպաներեն լեզուներով։

«Պոնարես» լեզուն, հնարավոր է, հնում եղել է պիապոկո կամ աչագուա։

## Ծանոթագրություններ

## Արտաքին հղումներ
* Աչագուա Ethnologue

Կատեգորիա:Կոլումբիայի լեզուներ
Կնոջ երեք տարիքները և Մահը

**Կնոջ երեք տարիքները և Մահը** (), Հանս Բալդունգի նկարը։

Նկարիչը համախմբել է երեք ֆիգուրներ ձախակողմյան մասում, իսկ աջը թողեց ամբողջությամբ նվիրված մահվան։ Այսպիսով, նկարը զրկված է այն ծավալային համաչափությունից և հարաբերությունից, որին այդքան ձգտում էր Դյուրերը։ Հակառակ դրան նկարում առկա է շարժումը ծեր կնոջ և շղարշի տեսքով արագորեն քայլ անելով դեպի Մահ։ Շղարշը բռնում է երեխան՝ կտավի ձախակողմյան մասում, հետո նա բարձրանում է վերև և երիտասարդ կնոջ ձեռքի միջով սահում է առաջ, անցնելով Մահվան ձեռքի միջով, անհետանում է զարգանալով աջակողմյան մասում։

Մեկնաբանություններից մեկում շղարշը երիտասարդ կնոջը հաղորդում է անբարոյականի տեսք, քանի որ նրանք այդ ժամանակ պարտավոր էին կրել շղարշներ այնպիսի քաղաքներում, ինչպիսիք են օրինակ Ստրասբուրգը։ Մյուս կողմից կույս Մարիամը, ինչպես և Եվան Վեներայի հետ հաճախ նկարներում պատկերվում էին շղարշով։ Դրա համար էլ քիչ հավանական է, որ Բալդունգայի ժամանակակիցները շղարշն ընդունեին որպես ակնարկ ամենահին մասնագիտության ներկայացուցչի ներկայությունը կտավում։ Մյուս կողմից շղարշը ըստ ավանդույթի ծածկում է ծոցը, իսկ մյուս կողմից հանդիսանում է կապող օղակ երեխայի, կնոոջ և Մահվան մեջ։ Այդ օղակը ավելացնում է ծեր կինը՝ մեկ ձեռքով մի կողմ տանելով Մահվան ձեռքը, մյուսով բռնելով հայելին։

Այդ կերպ բոլոր կերպարները կտավում կապված են մեկի մյուսի հետ։ Առաջանում է որոշակի պարի զգացողություն, որի ընթացքում պարում են ձեռքերը չբռնած, բայց օգտագործում են շղարշ։

## Կնոջ երեք տարիք և Մահը

Պատկեր:Hans Baldung 009.jpg|Հանս Բալդունգ. Կնոջ երեք տարիք և Մահ. 1540-1543. Պրադո. Մադրիդ
Պատկեր:Hans Baldung - Die sieben Lebensalter des Weibes.jpg|Հանս Բալդունգ. Կնոջ յոթ տարիքները 1544, (Լայցպցիգ) կերպարվեստի թանգարան Լայցպիգ
Պատկեր:Hans Baldung 025.jpg|Հանս Բուլդանգ. Կինը և մահը. 1518-1520. Գեղարվեստական թանգարան. Բազել
Պատկեր:Gustav Klimt 020.jpg|Գուստավ Կլիմատ. Կնոջ երեք տարիք և Մահ. 1905. Ազգային պատկերասրահ. Հռոմ


## Ծանոթագրություններ

Կատեգորիա:1511 նկարներ
Կատեգորիա:1541 նկարներ
Կատեգորիա:Հանս Բալդունգի նկարներ
Կատեգորիա:Մերկ կանանց պատկերով նկարներ
Կատեգորիա:Նկարներ մահվան մասին
Կատեգորիա:Վիեննայի արվեստի պատմության թանգարանի նկարներ
Նատրիումի դիմոլիբդատ

**Նատրիումի դիմոլիբդատ**, NaMoO քիմիական բանաձևով նատրիումի և դիմոլիբդենաթթվի աղ։ Առաջացնում է բյուրեղներ, լավ է լուծվում ջրում։

## Ստացում
* Նատրիումի կարբոնատի և մոլիբդենի տրիօքսիդի միջև ռեակցիայից
::\mathsf{ Na_2CO_3 + 2MoO_3 \ \xrightarrow{900^oC}\ Na_2Mo_2O_7 + CO_2\uparrow }

* Նատրիումի մոլիբդատի և մոլիբդենի տրիօքսիդի միջև ռեակցիայից
::\mathsf{ Na_2MoO_4 + 2MoO_3 \ \xrightarrow{700^oC}\ Na_2Mo_2O_7 }

## Ֆիզիկական հատկություններ
Նատրիումի դիմոլիբդատը առաջացնում է շեղանկյան սինգոնիայի բյուրեղներ՝ ***C mca*** տարածական խմբով բյուրեղահիդրատներ։ Բյուրեղացանցի տարրական բջջի պարամետրերն են՝ *a* = 0,7164 նմ, *b* = 1,1837 նմ, *c* = 1,4813 նմ, Z = 8։

Լավ է լուծվում ջրում։

## Ծանոթագրություններ

## Գրականություն
* Руководство по неорганическому синтезу։ В 6-ти т., Брауэр Г., 1985

Կատեգորիա:Նատրիումի միացություններ
Կատեգորիա:Մոլիբդատներ
Արբոլի

**Արբոլի** ), մունիցիպալիտետ Իսպանիայում, գտնվում է Տոռագո պրովինցիայում (Կատալոնիա ինքնավար համայնքում)։ Մունիցիպալիտետը գտնվում է *Բաշ Կամպ* շրջանում։ Տարածքը կազմում է 20,77 կմ²։ Բնակչությունը՝ 113 մարդ (2010 թվականի տվյալներով)։

## Ժողովրդագրություն

## Ծանոթագրություններ

## Արտաքին հղումներ
* պաշտոնական կայք 
* Información general 
* Información de la Generalitat de Catalunya 
* Información del Institut d'Estadística de Catalunya

Կատեգորիա:Իսպանիայի բնակավայրեր
Վերջին մտքի հեքիաթը

**Վերջին մտքի հեքիաթը**, գերմանացի գրող Էդգար Հիլզենրաթի վեպը Հայոց ցեղասպանության մասին։ Հայոց ցեղասպանության ճանաչման գործում ներդրած նշանակալի ավանդի համար հեղինակը 2006 թվականին արժանացել է ՀՀ նախագահի մրցանակի։

## Պատմություն
Վեպը Մեծ եղեռնի պատմությունն է, որը հեղինակը գրել է եղեռնը վերապրածների հետ հանդիպումներից, Անի, Վան այցելելուց և Անատոլիայի սպանդի ճանապարհն անցնելուց հետո։

Գիրքը լույս է տեսել 11 լեզուներով՝ գերմաներեն, հայերեն, անգլերեն, ֆրանսերեն, իտալերեն, հոլանդերեն, հունարեն, լեհերեն, չեխերեն, ռուսերեն, թուրքերեն։

«Վերջին մտքի հեքիաթը» գրքի համար հեղինակը նյութեր հավաքել է ավելի քան քսան տարի, իսկ գիրքը գրել է ընդամենը մեկ տարվա ընթացքում՝ 1987 թվականին։ Գրքի երեք հատորները թարգմանվել ու հրատարակվել է հայերեն 90-ական թվականներին։ «Վերջին մտքի հեքիաթը» վեպը բեմականացվել է։

## Մրցանակներ
«Վերջին մտքի հեքիաթը» վեպի համար Էդգար Հիլզենրաթն արժանացել է մի շարք մրցանակների՝
* Alfred Döblin մրցանակ, 1989
* ՀՀ նախագահի մրցանակ, 2006
* ԵՊՀ պատվավոր դոկտոր, 2006

## Հայերեն հրատարակությունները

* Էդգար Հիլզենրաթ, Վերջին մտքի հեքիաթը, մաս 1, Երևան, 1993, 192 էջ։
* Էդգար Հիլզենրաթ, Վերջին մտքի հեքիաթը, մաս 2, Երևան, 1994, 204 էջ։
* Էդգար Հիլզենրաթ, Վերջին մտքի հեքիաթը, մաս 3, Երևան, 1996, 168 էջ։
* Էդգար Հիլզենրաթ, Վերջին մտքի հեքիաթը, 2-րդ հրտ., Երևան, 2007, 460 էջ։
* Էդգար Հիլզենրաթ, Վերջին մտքի հեքիաթը, 3-րդ հրտ., Երևան, 2013, 458 էջ։

## Ծանոթագրություններ

## Արտաքին հղումներ
* The Story of the Last Thought

Կատեգորիա:Գրական գործեր Հայոց ցեղասպանության մասին
Կատեգորիա:1989 վեպեր
Կատեգորիա:Պատմական վեպեր
301, 302 (ֆիլմ)

**«301, 302»** (հանգըլ՝ 삼공일 삼공이), հարավակորեական ֆիլմ ռեժիսոր Պակա Չխոլ Սու-ի կողմից, Հվանգ Շի Հե-ի և Պան Ըն Չժինի գլխավոր դերակատարների հետ միասին։ Այն ներկայացվել է Հարավային Կորեայի «Օսկար» մրցանակաբաշխությանը, որպես լավագույն օտար լեզվով ֆիլմ, սակայն այն դուրս չեկավ եզրափակիչ փուլ

## Սյուժե
Դետեկտիվը զբաղվում է հետախուզությամբ անհետ կորած հեղինաի, ով ապրող մի բնակարանում, 302 համարի տակ։ Նա հետախուզում է հարևանուհուն 301 սենյակից։ Կինը հավատեցնում է, որ ոչինչ չգիտի և հենց այդ պահին խորանում իր անցյալում թե ինչպես նա ծանոթացավ հարևանուհու հետ։ 301 - հմուտ խոհարար, երբ նա իմացավ որ նրա հարևանուհանի տառապում է նեռվայն անոռեկսիայով, 301 - ը փորձեց բուժել նրան բայց հանդիպեց դիմադրությանը։ Երգու կանայք ել իրար հետ շբվելուց սկսում են հիշել իրենց անցյալը։ 301 - ը բաժանված է և վրեժ է լուծել ամուսնուց՝ ընթրիքին պատրաստելով նրա սիրելի շանը։ 302 - փոքր ժամանակ ենթարկվել է սեկսուալական բռնության խորթ հոր կողմից, ինչպես նաև հանկարծակի պատճառ է դառցել աղջկա մահի մեջ պահմտոցի խաղալուց։ Հենց այդ մանկական վնասվածքի պատճառով նրա մոտ կորել է ախոժակի զգացումը։
Վերջում 302-ը, հուսալով վերջ տալ այդ անհանգստությանը, առաջարկում է 301 սպանել նրան և ուտել, նա համաձայնվում է։

## Ծանոթագրություններ

Կատեգորիա:1995 ֆիլմեր
Կատեգորիա:Կորեերեն ֆիլմեր
Կատեգորիա:Հարավկորեական ֆիլմեր
Անողորմ հանդուրժողականություն

**Անողորմ հանդուրժողականություն**, ժամանակակից ֆանտաստիկ ժանրի պատմությունների ժողովածու, որի հիմանական ուղղությունը կապված է սոցիալական մոդելավորման հետ, որոնցում ավանդական արժեքները փոխարինվում են նորերով՝ հաճախ իրենց ժամանակակից հակառակ ուղղություններով։ Ժողովածուի հեղինակը Սերգեյ Չակմայեվն է։ Դրա մեջ մտնում էին Յուր Բոռնոսովի, Կիրիլ Բանենդիկովի, Վլադիմիր Բերեզինի, Դմիտրի Վոլոդիխինի, Օլեգ Դիվովի, Լեոնիդ Կագանովի, Սերգեյ Չակմաեվի և այլ խորհրդային գրողների ստեղծագործությունները։ Ժողովածուի բազան կազմված է երեք հազար օրինակներից։

## Բովանդակություն
Ժողովածուի ստեղծագործությունների մեծամասնությունը որոշվում է «լիբերպատիկ» բառով։ Դա անտիուտոպիայի տարատեսակներից է, որը գործ ունի ուլտրալիբերալ ընտրության հիպոթեթիկ հետևանքների՝ կոռեկտության, տոլերանտության կամ հանդուրժողականության և փոքրերի իշախնության դիկտատուրայի ապագա հավանական էկսցեսսների հետ։

### Ծիածան ապագա
Ժողովածուի առաջին մասում, որի անվանումն է՝ «Ծիածանային ապագա», հեղինակները փորձում էին կանխորոշել, թե ինչ հետևանքների կարող է հանգեցնել հանդուրժողականության անհիմն, աբսուրդ գաղափարները ուղղված սեքսուալ փոքրամասնություններին։ Նկարագրվածները ունեն խորհուրդներ Միասռական ամուսնությունների վերաբերյալ և «մայր» և «հայր» տերմինները համարվում են սահմանափակված, իսկ ավանդական ընտանիքը համարվում է դարն ապրած անախրոնիզմ։

Կատեգորիա:2012 գրքեր
Կատեգորիա:Ռուսերեն գրքեր
Լետիմվու

**Լետիմվու** (), գյուղ Կիպրոսի Հանրապետության Պաֆոսի շրջանում։ Ըստ 2001 թվականի տվյալների բնակչությունը կազմում է 280 մարդ։ Տեղակայված է Պաֆոս քաղաքից 12 կմ դեպի հյուսիս։

## Ժողովրդագրություն

## Ծանոթագրություններ

## Աղբյուրներ
* Letymvou  

Կատեգորիա:Կիպրոսի գյուղեր
2009. կորուսյալ հիշողություններ

**«2009. Կորուսյալ հիշողություններ»**, ֆիլմ նկարված ալտերնատիվ պատմությունով 2002 թվականին։

## Սյուժե
### Նախապատմություն
* 1909 թվական. Մոտենում է Կորեայի անեկսիան Ճապոնական կայսրության կողմից։ Կորեական տեռորիստ Ան Չունգինը պատրաստվում է մահափորձ կատարել Ճապոնիայի Գաղտնի խորհուրդի նախագահի վրա, ում անունն էր Իտո Հիրոբումի։ Սակայն Իտոի թիկնապահներից մեկը, Ինոուէ, կարծես թե գիտեր մահափորձի մասին և կրակում է տեռորիստի ձեռքի մեջ։ Այդ պատճառով պատմությունը գնում է ուրիշ հունով։
* 1910 թվական Կորեան և Ճապոնիան միանում են, Իտո Հիրոբումին նշանակվում է Կորեայի գեներալ-նահանգապետ։
* 1919 թվական Ցրվել է մարտի 1-ի ոչ լեգալ հավաքը.
* 1921 թվական Ինոուեն նշանակված է Կորեայի երկրորդ գեներալ-նահանգապետ։
* 1932 թվական Յուն Պոնգիլը սպանված է Շանխայում, Խանկոյ այգում 
* 1936 թվական Ճապոնիայի և ԱՄՆ-ի զորքերը կռվում են Երկրորդ Համաշխարհային պատերազմում
* 1943 թվական Ճապոնիան միացնում է Մանչժոուն 
* 1945 թվական Բեռլինի վրա քցված է ատոմային ռումբ
* 1945 թվականի օգոստոսի 15 Երկրորդ համաշխարհային պատերազմի ավարտը դաշնակիցների հաղթանակով
* 1960 թվական Ճապոնիան ընդունված է ՄԱԿ ըստ անվտանգության խորհրդի անդամ
* 1965 թվական Սակուրա-1 արբանյակը դուրս է եկել ուղեծիր
* 1988 թվական Օլիմպիական խաղերը անցկացվում են Նագոյում 
* 2002 թվական Ճապոնիայում անցկացվում է ֆուտբոլի աշխարհի չեմպիոնատը

### Հիմնական սյուժե
2009 թվական. Շուտով կլինի 100 տարի ինչ Կորեան արդեն Ճապոնիայի կազմի մեջ է։ Ճապոնական կայսրությունն աշխարհում երկրորդն է (ԱՄՆ-ից հետո) և իր մեջ նեռարում է Ճապոնական կղզիները, Կորեական թերակղզին, Մանչժուրիան, Սախալինը, Չինաստանի արևելյան ափը։ Կորեայի մայրաքաղաք Կեյդզեյում, պալատի դիմաց դրվել է Տոետոմի Խիդեսիի արձանը։

Քանի որ կորեացիների մեծ մասը չէր ցանկանում անկախություն, այդ պատճառով այն մարդիկ, որոնք ցանկանում էին, որ Կորեան անկախանա, անցան տեռորի։ Ֆուրէյսէնդզին սկսում է հարձակվել Կեյդձեի վրա, որտեղ Ինոուէ Գենդզին, էքսպոնատներ է դրել, որից գլխավորն էր լուսնի հոգին։ Այն օգնում էր ճանապարհորդել ժամանակի միջով։ Գաղտնի ագենտը լավ մտածելով այս հարցի շուրջ հասկացավ, որ Ֆուրսեյսէնդզին կապ ունի Ինոուէի հետ։

## Դերերում

Կատեգորիա:2002 ֆիլմեր
Կատեգորիա:Կորեերեն ֆիլմեր
Կատեգորիա:Հակաուտոպիական ֆիլմեր
Կատեգորիա:Հարավկորեական ֆիլմեր
Կատեգորիա:Ճապոնական թրիլեր ֆիլմեր
Կատեգորիա:Ճապոնական ֆիլմեր
Կատեգորիա:Ճապոներեն ֆիլմեր
Կատեգորիա:Ֆանտաստիկ մարտաֆիլմեր
Կատեգորիա:Ֆիլմեր, որոնց գործողությունները տեղի են ունենում 1909 թվականին
Կատեգորիա:Ֆիլմեր, որոնց գործողությունները տեղի են ունենում 2009 թվականին
Կատեգորիա:Ֆիլմեր, որոնց գործողությունները տեղի են ունենում ապագայում
Կատեգորիա:2000-ականների ճապոներեն ֆիլմեր
Կատեգորիա:2000-ականների կորեերեն ֆիլմեր
Կատեգորիա:Ֆիլմեր ժամանակի միջով ճանապարհորդության մասին
Կախյալ տարածքներ

**Կախյալ տարածքներ** ցամաքի հատվածներ, որոնք չունեն լիակատար անկախություն, սակայն միաժամանակ չեն մտնում վերահսկիչ պետության պաշտոնական տարածքի մեջ։ Կախյալ տարածքները նաև անվանվում են «գաղութներ»։ Կախյալ տարածքների օրինակներ են Գրենլանդիան, Նիդերլանդների Անտիլյան կղզիները, Ամերիկյան Վիրջինյան կղզիները, Ակրոտիրի և Դեկելիան և այլն։

## Ծանոթագրություններ

Կատեգորիա:Գաղութատիրություն
Կատեգորիա:Կախյալ տարածքներ
Ռեմիզ

**Ռեմիզ** (, ), անգլիացի ռեփեր։ Առաջին անգամ մեծ ճանաչում է ձեռք բերել գերմանական Groove Coverage խմբի 2012 թվականին թողարկված «Think About the Way» երգում մասնակցություն ունենալուց հետո։ Նույն տարում իր մասնակցությունն է ունեցել նաև գերմանացի երգչուհի և դիջեյ DJane HouseKat-ի «My Party» երգում, որը զբաղեցրել է հորիզոնականներ եվրոպական մի քանի հիթ շքերթներում։ Նրանք նաև միասին թողարկել են «All the Time» և «Girls in Luv» երգերը, որոնք նույնպես հաջողություններ են ունեցել եվրոպական հիթ շքերթներում։

## Սկավառակագրություն
### Սինգլներ

## Ծանոթագրություններ

## Արտաքին հղումներ
*Էջը Discogs.com կայքում

Կատեգորիա:1981 ծնունդներ
Կատեգորիա:Անգլիացի ռեփերներ
Պիսուար

**Պիսուար** () կամ **ուրինալ**, զուգարանակոնքի տարատեսակ, որը նախատեսված է բացառապես մեզի արտազատման համար։ Որպես կանոն, կիրառվում է հասարակական զուգարաններում։ Կարող է պատրաստվել տարբեր նյութերից՝ սանֆայանսից, էմալացված մետաղից կամ այլ նյութերից։

## Պատմություն
Պիսուարը իր ներկայիս տեսքով առաջին անգամ հայտնագործվել է Միացյալ Նահանգներում, քաղաքացիական պատերազմից անմիջապես հետո, երբ Էնդրյու Ռանկինը 1866 թվականին ներկայացրել է ուղղաձիգ ողողման սարքը: 1882 թվականին միզամուղը արտոնագրել է Ֆրենսիս Բոլդուինը։

## Պիսուարները տարբեր պետություններում
[մինի|Բաց պիսուար [Հաագայում]]
Իսլամական զուգարանային էթիկետը արգելում է կանգնած դիրքում միզել, ուստի իսլամական պետություններում պիսուարները չեն կիրառվում։
Որոշ պետություններում (Ֆրանսիա, Նիդերլանդներ և այլն) կիրառելի են բաց պիսուարներ։

## Կանանց համար նախատեսված պիսուարներ
մինի|Կանանց համար նախատեսված պիսուարից օգտվում են մեջքով դեպի պիսուարը
Արևմտյան աշխարհում ընդունված է, որ կանայք միզարձակման ժամանակ պիտի նստած դիրքով լինեն։ Հավասար հնարավորությունների ստեղծման համար հաճախ են կիրառվում, այսպես կոչված, կանացի պիսուարները, որոնք հարմարեցված են նստելու կամ կքանստելու համար։ Այդ պիսուրաները լայն տարածում չստացան, քանի որ անհարմարավետ են կանանց համար։

Քսաներորդ դարի ավարտին արևմտյան երկրներում ի հայտ եկան հատուկ հարմարանքներ, որոնք թույլ տվեցին կանանց կանգնած դիրքում միզել։ Այդ հարմարանքները հաճախ կոչվում են ուրինելլա։

Շատ հազվադեպ հանդիպում են ունիսեքս պիսուարներ, որոնք նախատեսված են կքանստելու համար և ավելի նման են զուգարանակոնքի։

## Պիսուարներն արվեստում
[մինի|«Շատրվան», [Մարսել Դյուշան]]
Դադաիզմի հիմնադիր, արվեստագետ և արվեստի տեսաբան Մարսել Դյուշանի աշխարհահռչակ գործը՝ «Շատրվան» ռեդի-մեյդը, իրենից ներկայացնում է պիսուար, որ վրա Դյուշանը ստորագրել է՝ «R. Mutt»։

«Շատրվանը» ստեղծվել է 1917 թվականին և համարվում է դադաիզմի առավել նշանավոր գործերից մեկը և Դյուշանին այսպիսով մոտեցնում է սյուռեալիզմին։ Այս աշխատանքը, ինչպես և բազում այլ ռեդի-մեյդներ, հիմնված է Դյուշանի «հանկարծակիության սկզբունքի» վրա։

## Պատկերասրահ

Պատկեր:Celadon huzi (chamber pot), Western Jin, 265-317 CE, Shanghai Museum.jpg|Հին չինական պիսուար
Պատկեր:Stainless_steel_urinal.jpg|Բազմատեղանի
Պատկեր:Urinal mouth.jpg|«Kisses!» պիսուարը
Պատկեր:Wheeliebinurinal.jpg|Աղբամանի և պիսուարի համադրություն
Պատկեր:Gothic urinal in the men's room at The Mini Bottle Museum in Oslo, Norway.jpg|Գոթական դիզայնով պիսուար Օսլոյում


## Ծանոթագրություններ

Կատեգորիա:Զուգարան
Սաթի Սպիվակովա

**Սաթի Սպիվակովա** (*Սաթենիկ Զարեհի Սահակյանց*, ), հայ դերասանուհի, աշխարհահռչակ ջութակահար Վլադիմիր Սպիվակովի կինը։

## Կենսագրություն
Սաթենիկ Սահակյանցը ծնվել է 1962 թվականի հունվարի 7-ին Երևանում, երաժիշտների ընտանիքում. հայրը հայ ջութակահար Զարեհ Սահակյանցն է, մայրը՝ դաշնակահարուհի Աիդա Ավետիսովան։ Սաթենիկը Երևանում ավարտել է երաժշտական դպրոց։ 1984 թվականին ավարտել է Մոսկվայի Թատերական արվեստի պետական ինստիտուտը։

Ուսանողական տարիներին ծանոթացել է հայտնի ջութակահար և «Մոսկվայի վիրտուոզներ» նվագախմբի դիրիժոր Վլադիմիր Սպիվակովի հետ։ Հանուն ամուսնու թողել է դերասանական կարիերան. նրանք ունեն երեք դուստր՝ Կատյա, Տանյա, Աննա։

1992 թվականին՝ 30 տարեկանում, ավարտել է Սորբոնի համալսարանը, որտեղ սովորել է լեզվագիտություն և Ֆրանսիայի պատմություն։

Ռուսական *[[Կուլտուրա (հեռուստաալիք)|Կուլտուրա]]* հեռուստաալիքով վարել է «Սաթի Սպիվակովա. իմ պատմությունները» (), հաղորդաշարը, այնուհետև տեղափոխվել է Առաջին ալիք՝ հաղորդման վերնագիրը դարձնելով «Սաթի»։

2002 թվականին լույս է տեսել Սաթի Սպիվակովայի «Ոչ բոլորը» () գիրքը։

## Ֆիլմագրություն
* 1980 – Լիրիկական քայլերգ – *Մարիամ*
* 1983 – Անուշ – *Անուշ (երգում է [[Գոհար Գասպարյան]]ը)*
* 1986 – Օտար խաղեր – *Աշխեն*
* 2011 – Ռիտայի վերջին հեքիաթը – *գլխավոր բժիշկ*
* 2013 – Սալմայի նամակը
* 2013 – Արկղով աղջիկը

## Պարգևներ
* Բարեկամության շքանշան (5 ապրիլի, 2013 թվական) – *ազգային հեռուստառադիոհեռարձակման ու մշակույթի բնագավառում ունեցած մեծ ներդրման և բազմամյա բեղմնավոր աշխատանքի համար*

## Ծանոթագրություններ

## Արտաքին հղումներ
*«Մեր ժողովրդի ամենահզոր զենքը միշտ եղել է և կլինի հայկական ոգին»․ Սաթի Սպիվակովա
*Իրական Դասական - Սաթի Սպիվակովա

Կատեգորիա:Խորհրդային դերասանուհիներ
Կատեգորիա:Հայ դերասանուհիներ
Կատեգորիա:Ռուս դերասանուհիներ
Լուկրունու

**Լուկրունու** (), գյուղ Կիպրոսի Հանրապետության Պաֆոսի շրջանում։ Ըստ 2011 թվականի տվյալների գյուղը լքվել է։

## Ժողովրդագրություն

## Ծանոթագրություններ

Կատեգորիա:Լքված գյուղեր
Կատեգորիա:Կիպրոսի գյուղեր
Գլուխը կորցնելու միլիոն միջոց

**«Գլուխը կորցնելու հարյուր եղանակ»** (), արևմտյան ռեժիսոր Սեթ Մակֆերլեյնի կատակերգական ֆիլմը՝ նկարահանված իր, Ալեքս Սալկինի և Ուելեսլի Ուայլդի սցենարի հիման վրա։ Ֆիլմում նկահանվել են նաև Շարլիզ Թերոնը, Իվեն Ջոնսը, Ամանդա Սայֆրիդը, Լիամ Նիսոնը, Ջովանի Ռիբիզին, Նիլ Պատրիկ Հարիսը և Սարա Սիլվերմանը։ Ֆիլմի շնորհանդեսը եղել է 2014 թվականի մայիսի 30–ին ԱՄՆ֊ում։

## Սյուժե
Մենամարտից հրաժարվելու պատճառով վախկոտ֊ֆերմեր Ալբերտից հեռանում է ընկերուհին։ Շուտով Ալբերտը հանդիպում է խորհրդավոր գեղեցկուհու, ում սիրահարվում է և ով էլ օգնում է նրան քաջություն և ինքնավստահություն ձեռք բերել։ Շուտով ֆերմերը ստիպված է լինում անցնելու խիզախության քննություն, քանի որ քաղաք է գալիս խորհրդավոր գեղեցկուհու ամուսինը՝ հայտնի ավազակ Կլինչը։

## Ստեղծում
Ֆիլմի մասին առաջին անգամ հայտարարվել է 2012 թվականի դեկտեմբերի 3–ին։ 2013 թվականի հունվարի 30–ին հայտնի դարձավ, որ ֆիլմում նկարահանվելու է Շարլիզ Թերոնը, իսկ 2013 թվականի հունվարի 11–ին՝ Ամանդա Սայֆրիդը։

2013 թվականի մարտի 6–ին հայտարարվեց, որ Լիամ Նիսոնը և Ջովանի Ռիբիզին միացել են դերասանական կազմին։ 2013 թվականի մարտի 18–ին հայտնի դարձավ, որ Սարա Սիլվերմանը ֆիլմում կխաղա մարմնավաճառու դեր։ 2013 թվականի մայիսի 10–ին հայտարարվեց, որ ֆիլմը համատեղ ֆինանսավորվելու է Universal Pictures և Media Rights Capital կինոընկերությունների կողմից։

Նկահարանումները սկսվել են 2013 թվականի մայիսին Նյու Մեքսիկոյում։ Ավարտվել են օգոստոսին, որի մասին հասկացնել տվեց ֆիլմի ռեժիսորը՝ թվիթերյան իր թջում գրելով․

2014 թվականի հունվարին համացանցում հայտնվեց առաջին պրոմո–լուսանկարը։

## Դերերում
* Սեթ Մակֆարլեյն ― Ալբերտ
* Շարլիզ Թերոն ― Աննա
* Ամանդա Սայֆրիդ ― Լուիզա
* Լիամ Նիսոն ― Կլինչ
* Ջովանի Ռիբիզի ― Էդվարդ
* Նիլ Պատրիկ Հարիս ― Ֆոյ
* Սարա Սիլվերման ― Ռութ
* Ուես Ստյուդի ― Կոնչից
* Իվեն Ջոնս ― Լյուսիս
* Ռեքս Լինն ― շերիֆ
* Դենիս Հեսքինս ― Մոնտգոմերի
* Քրիստոֆեր Լլոյդ ― Էմեթ Բրաուն
* Ջեյմս Ֆոքս ― Ջանգո Ֆրեմեն

## Ծանոթագրություններ

## Արտաքին հղումներ
* 
* 
* 
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2014 ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան ֆիլմեր
Կատեգորիա:Ֆիլմեր, որոնց գործողությունները տեղի են ունենում Արիզոնայում
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ֆիլմեր, որոնց գործողությունները տեղի են ունենում 1882 թվականին
Կատեգորիա:Ֆիլմեր մահվան մասին
Կատեգորիա:Սեթ Մաքֆարլեյնի ֆիլմեր
Դումբարտոն-Օքսի կոնֆերանս

մինի|«Դումբարտոն Օքս» դաստակերտը

**Դումբարտոն Օքսի կոնֆերանս** (), խաղաղությունն ու անվտանգությունը պահպանող միջազգային կազմակերպություն հիմնելու վերաբերյալ կոնֆերանս, տեղի է ունեցել 1944 թվականի օգոստոսի 21-ից հոկտեմբերի 7-ը Դումբարտոն-Օքսում (դաստակերտ ԱՄՆ մայրաքաղաք Վաշինգտոնում)։

Դումբարտոն-Օքսի կոնֆերասում բանակցություններն ընթացան երկու փուլով․ օգոստոսի 21-ից սեպտեմբերի 28-ը (Խորհրդային Միության, Ամերիկայի Միացյալ Նահանգների և Մեծ Բրիտանիայի ներկայացուցիչների միջև) և սեպտեմբերի 29-ից — հոկտեմբերի 7-ը (Ամերիկայի Միացյալ Նահանգների, Անգլիայի և Չինաստանի ներկայացուցիչների միջև)։

Մշակվեցին անվտանգության միջազգային կազմակերպություն ստեղծելու առաջարկություններ, որոնք այնուհետև դրվեցին Միավորված ազգերի կազմակերպության (ՄԱԿ) կանոնադրության հիմքում։

Կատեգորիա:Միջազգային կոնֆերանսներ
Կատեգորիա:1944 կոնֆերանսներ
Կատեգորիա:ՄԱԿ
Կատեգորիա:Ֆրանկլին Դելանո Ռուզվելտ
Ալյասկայի դրոշ

**Ալյասկայի դրոշ** (), ԱՄՆ խոշորագույն նահանգի՝ Ալյասկայի պետական խորհրդանիշերից մեկը։ Ընդունվել է 1927 թվականի հուլիսի 9-ին։ Դրոշի հիմնադիրը Բենի Բենսոնն է։

## Տես նաև
* Ալյասկա
* ԱՄՆ դրոշ

## Ծանոթագրություններ

Կատեգորիա:1927 դրոշներ
Կատեգորիա:ԱՄՆ-ի դրոշներ
Կատեգորիա:Ալյասկա
Սփռուն ներզատական համակարգ

**Սփռուն ներզատական համակարգ** (դիֆուզային ներզատական համակարգ), ներզատական համակարգի բաժին, կազմված է ներզատական գեղձ չհանդիսացող օրգաններում գտնվող ներզատական բջիջների ամբողջությունից։ Այս օրգաններն են՝ ուրցագեղձը, երիկամները, սիրտը, ընկերքը, մարսողական ուղին, ուղեղը, ճարպային հյուսվածքը, արյունատար անոթները։ Սփռուն ներզատական համակարգի մի մասն է APUD-համակարգը, որի բջիջները ապակարբօքսիլացնում են ամինաթթուներին և սինթեզում հորմոններ։

Սփռուն ներզատական համակարգի հիմնական նշաններին՝ բջիջների ցրվածությունը տարբեր օրգաններում։ Նրա կողմից արտադրվող հորմոններնն ունեն էնդոկրին, նեյրոէնդոկրին, պարակրին ազդեցություններ։

## Երիկամների ներզատական ֆունկցիան

Երիկամները հիմնական արտազատական ֆունկցիայի հետ մեկտեղ կատարում են նաև ներզատական ֆունկցիա։ Նրանց կողմից սինթեզվում են հետևյալ հորմոնները՝ Էրիթրոպոետին, ռենին և կալցիտրիոլ։

## Սրտի ներզատական ֆունկցիան

Աջ նախասրտի բջիջները սինթեզում են նատրիումամուղ (ատրիոպեպտիդ, նատրիումուրետիկ) հորմոն, որի հիմնական նպատակը օրգանիզմից նատրիումի իոնների հեռացումն է, արյան ճնշման և ծավալի փոքրացումը։

## Մարսողական ուղու ներզատական ֆունկցիաները
Սփռուն ներզատական համակարգի ամենամեծ բաժինը մարսողական ուղու ներզատական մասն է։ Ներզատական բջիջների մեծ մասը տեղակայված է ստամոքսում, բարակ աղիներում և ենթաստամոքսային գեղձում։ Դրանց որոշակի քանակ կա նաև կերակրափողում և հաստ աղիներում։ 
Մարսողական ուղու լորձաթաղանթի բջիջների կողմից արտադրվող հորմոնները կոչվում են էնտերինային հորմոններ։ Դրանց թվին են դասվում գաստրինը, սեկրետինը, խոլեցիստոկինինը, անոթաակտիվ աղիքային պեպտիդը (ԱԱՊ), ստամոքսաարգելակող պեպտիդը (ՍԱՊ), գրելինը, էնտերոգաստրինը, գլյուկագոնը (էնտերոգլյուկագոն), P-նյութը, բոմբեզինը, էնկեֆալինը, նեյրոթենզինը, սոմատոստատինը, վիլիկինիը, մոթիլիննը և այլ հորմոններ։ Այս հորմոնները մասնակցում են ստամոքսաաղիքային ուղու ներծծողական, հյութազատական և շարժողական ակտիվության կարգավորմանը։ Դրանցից ոմանք արտադրվում են նաև այլ օրգաններում ու հյուսվածքներում (սոմատոստատին, P-նյութ, էնկեֆալին և այլն)։

## Ուրցագեղձի ներզատական ֆունկցիան

Ուրցագեղձը (թիմուսը) համարվում է օրգանիզմի ներզատական և իմունային համակարգերն ամբողջականացնող օրգան։ Այն ապահովում է T-լիմֆոցիտների տարբերակումը, հասունացումն ու արտազատումը։ Այս գործընթացն իրականանում է ուրցագեղձում սինթեզվող հորմոնային նյութերի՝ թիմոզինի և թիմոպոետինի մասնակցությամբ։

## Ճարպային հյուսվածքի ներզատական ֆունկցիան

Ճարպային հյուսվածքի կողմից արտադրվող հիմնական հորմոնը լեպտինն է, որը մասնակցում է ախորժակի կարգավորմանը։ Այն ազդում է ենթատեսաթմբի վրա և արգելակում քաղցի զգացում առաջ բերող Y-նեյրոպեպտիդի արտադրությունը, առաջացնում հագեցման զգացողություն։

## Ծանոթագրություններ

## Արտաքին հղումներ
* Диффузная эндокринная система
* ЭНДОКРИННАЯ СИСТЕМА Диффузная эндокринная система: АПУДоциты 
* Эндокринология - эндокринная система

Կատեգորիա:Ներզատական համակարգ
Կատեգորիա:Հորմոններ
Կատեգորիա:Ներզատաբանություն
Range Rover Evoque

**Range Rover Evoque**, պրեմիում կոմպակտ ավտոմեքենա է, որն արտադրում է բրիտանական Land Rover ընկերությունը։ Հանդիսանում է Land Rover LRX կոնցեպտի շարունակությունը, որը ցուցադրվել է 2008 թվականին, Դետրոյթ քաղաքում։

Range Rover Evoque–ի արտադրությունը սկսվել է 2011 թվականի հուլիսի 4–ից Հոլիվուդում, Jaguar Land Rover խմբի գործարանում։ Մեքենան աշխատում է 150 կամ 190 ձիաուժ հզորությամբ դիզելային շարժիչներով, որոնք արդեն հայտնի էին Land Rover Freelander 2–ից, այնպես էլ 2 լիտր աշխատանքային ծավալով 240 ձիաուժ հզորությամբ բենզինային շարժիչով։ Դիզելային շարժիչները աշխատում են 6 աստիճան մեխանիկական կամ ավտոմատ փոխանցման տուփերով։ 2014 թվականի մոդելները աշխատում են 9 աստիճան ավտոմատ փոխանցման տուփով։ Բենզինային շարժիչը հասանելի է միայն ավտոմատ փոխանցման տուփով աշխատող տարբերակներին։

Մեքենան անցել է Euro NCAP թեստը 2011 թվականին։

## Ծանոթագրություններ

## Արտաքին հղումներ
* Բոլորովին նոր Range Rover EVOQUE-ը մուտք է գործում հայաստանյան շուկա

Կատեգորիա:Ավտոմեքենաներ
Կատեգորիա:Ավտոմեքենաներ ըստ արտադրման երկրի
YOLO (երգ)

**YOLO**, ամերիկյան The Lonely Island հումորային հիփ հոփ խմբի երգն է, համագործակցությամբ ամերիկացի փոփ ռոք երգիչ Ադամ Լևինի և ռեփեր Քենդրիկ Լամարի հետ։ Այն թողարկվել է 2013 թվականի հունվարի 25-ին Republic Records լեյբլի կողմից, որպես The Lonely Island-ի «The Wack Album» կոչվող երրորդ ստուդիական ալբոմի երկրորդ սինգլ։ Երգը գրվել է Էնդի Սեմբերգի, Ակիվա Շեյֆերի, Ջորմա Տակոնիի, Ադամ Լևինի, Քենդրիկ Լամարի և Needlz-ի կողմից։

## Երգացանկ
;Թվային ներբեռնում

;7"

## Հիթ շքերթներ

## Ծանոթագրություններ

## Արտաքին հղումներ
* Երգի տեսահոլովակը ՅուԹյուբում

Կատեգորիա:2013 երգեր
Կատեգորիա:2013 սինգլներ
Կատեգորիա:Քենդրիկ Լամարի երգեր
Սև-սպիտակ (ֆիլմ)

**Սև-սպիտակ**, 1996 թվականին «Հայֆիլմ» կինոստուդիայում նկարահանված հայկական ֆիլմ։

## Սյուժե
Աշխարհի ծայրին, լեռնային մի գյուղում յոթ կին պատերազմից իրենց ամուսինների վերադարձին են սպասում։ Բայց երբ ավարտվում է պատերազմը, և գյուղ ընդամենը մի տղամարդ է վերադառնում, հանկարծ պարզվում է, որ այրիացած կանանց տառապալից ու մենակյաց աշխարհում կյանքի վերածննդի համար քավության զոհ է պահանջվում՝ այդ մեկի կյանքը։

## Գլխավոր դերերում
*զինվոր - Սամվել Գարեգինյան
*Ժենյա - Անետտա Հարությունյան
*այրի կանայք - Ս. Սարգսյան, Լ. Ազիզյան, Ռ. Գուրգենյան

## Ծանոթագրություններ

Կատեգորիա:1996 ֆիլմեր
Կատեգորիա:Հայկական ֆիլմեր
Կշեռք (ֆիլմ)

**Կշեռք**, 1995 թվականին «Հայֆիլմ» կինոստուդիայում նկարահանված հայկական ֆիլմ։

## Սյուժե
Քաղաքի հին փողոցի անկյունում ծերունին իր կշեռքով ոչ միայն մարդկանց է կշռում, այլև ասես նրանց հոգսերը, ուրախությունն ու տրտմությունը։

## Գլխավոր դերերում
*Կարեն Քալանթար
*Ա. Հովակիմյան
*Ռ. Մուրադյան

## Ծանոթագրություններ

Կատեգորիա:1995 ֆիլմեր
Կատեգորիա:Հայկական ֆիլմեր
Կատեգորիա:Սև-սպիտակ ֆիլմեր
Կարեն Քալանթար

**Կարեն Լևոնի Քալանթար** (), հայ կինոգետ, լրագրող։ ՀԽՍՀ արվեստի վաստակավոր գործիչ (1982)։

Բեմադրիչ Լևոն Քալանթարի որդին է, փիլիսոփայական գիտությունների թեկնածու Ալեքսանդր Քալանթարի եղբայրը, երաժշտագետ Մարգարիտա Ռուխկյանի ամուսինը։

## Կենսագրություն
1951 թվականին ավարտել է Երևանի պետական համալսարանի բանասիրական ֆակուլտետը։ 1951 թվականից աշխատել է «Կոմունիստ» թերթի խմբագրությունում, 1964-1967 թվականներին՝ խմբագրի տեղակալ, 1967-1974 թվականներին` «Լիտերատուրնայա գազետա» թերթի սեփական թղթակիցը, 1974-1976 թվականներին` «Հայֆիլմ» կինոստուդիայի տնօրեն, 1976 թվականից` Հայաստանի կինեմատոգրաֆիստների միության վարչության առաջին քարտուղար, 1986 թվականից՝ նախագահ, 1979 թվականից, միաժամանակ, ՀԽՍՀ ԳԱ Արվեստի ինստիտուտի հեռուստատեսության և կինոյի բաժնի վարիչ, 1981 թվականից՝ Հայաստանի Կոմկուսի վերստուգիչ հանձնաժողովի անդամ։ 1989-2000 թվականներին եղել է Կինոյի բարեկամների հանրապետական ընկերության նախագահ։ Դասավանդել է Երևանի Խաչատուր Աբովյանի անվան պետական մանկավարժական ինստիտուտում։ Քալանթարի աշխատությունները վերաբերում են կինոյի պատմության և տեսության խնդիրներին։

## Պարգևներ
* «Պատվո նշան» շքանշան
* ՀԽՍՀ արվեստի վաստակավոր գործիչ, 1982

## Երկեր
* Համո Բեկնազարյան, Ե․, 1986։ 
* Амо Бек-Назаров․ Искусство кинорежиссера, Е․, 1973; 
* Актёр в армянском кино․ Концепция фильма и актёрский образ, Е․, 1982․

## Ծանոթագրություններ

Կատեգորիա:Հայ կինոգետներ
Կատեգորիա:Հայ լրագրողներ
Կատեգորիա:1928 ծնունդներ
Կատեգորիա:Հուլիսի 30 ծնունդներ
Կատեգորիա:Երևան քաղաքում ծնվածներ
Կատեգորիա:2000 մահեր
Կատեգորիա:Հունվարի 1 մահեր
Կատեգորիա:Երևան քաղաքում մահացածներ
Կատեգորիա:ՀԽՍՀ արվեստի վաստակավոր գործիչներ
Կատեգորիա:ԵՊՀ բանասիրական ֆակուլտետի շրջանավարտներ
Կատեգորիա:Արվեստագիտության թեկնածուներ
Կատեգորիա:Հայաստանի կինեմատոգրաֆիստների միության անդամներ
Կատեգորիա:ԽՄԿԿ անդամներ
Ռենին-անգիոտենզին-ալդոստերոնային համակարգ

thumb|Ռենին-անգիոթենզին-ալդոստերոնային համակարգի ակտիվ նյութերի ազդեցության մոխանիզմների գծապատկեր
**Ռենին-անգիոթենզին-ալդոստերոնային համակարգ**, (ՌԱԱՀ), մարդու և կաթնասունների հորմոնային համակարգ, որը կարգավորում է զարկերակային արյան ճնշումը, արյան ծավալը և ջրաաղային փոխանակությունը։ Այդ համակարգի բաղադրիչներից մեկը ռենինն է։ Ռենինը հիմնականում արտադրվում է երիկամների կծիկամերձ համակարգի (յուքստագլոմերուլային համակարգ) առբերիչ զարկերակիկների միոէպիթելային բջիջների կողմից, մասամբ էլ՝ արյունատար անոթների պատերում, գլխուղեղում և թքագեղձերում։ Ռենինը ֆերմենտ է, որն ազդում է արյան սպիտակուց անգիոթենզինոգենի վրա։

Ռենին-անգիոթենզին-ալդոստերոնային համակարգը համարվում է օրգանիզմի ջրաաղային փոխանակության գլխավոր համակարգը։

thumb|Ռենին-անգիոթենզին-ալդոստերոնային համակարգի հորմոնները

## Ազդեցության մեխանիզմ
* Ռենինն ազդում է լյարդում սինթեզվող անգիոթենզինոգենի վրա, որի ճեղքման հետևանքով առաջանում է անգիոթենզին-1,
* պլազմայում առկա անգիոթենզին վերածող ֆերմենտի ազդեցությամբ անգիոթենզին—1ից պոկվում են երկու ամինաթթվային մնացորդներ և առաջանում է անգիոթենզին-2,
* անգիոթենզին-2-ն ակտիվացնում է անոթների, հիմնականում՝ զարկերակիկների հարթ մկանային բջիջների կծկումները, առաջացնում անոթների նեղացում և զարկերակային ճնշման բարձրացում,
* անգիոթենզին-2-ը խթանում է ալդոստերոնի արտադրությունը, 
* ալդոստերոնն ուժեղացնում է նատրիումի հետներծծումը նեֆրոնի խողովակիկներում,
* նատրիումի իոնների հետներծծումն ուղեկցվում է ջրի իոնների պասիվ հետներծծմամբ, որին նպաստում է նաև անգիոթենզինի ազդեցությամբ հակամիզամուղային հորմոնի սինթեզի ուժեղացումը։

Անգիոթենզին-2-ն առաջացնում է ծարավի զգացում, ջուր փնտրելու վարք, մեծացնում է սրտամկանի կծկողունակությունը, նորադրենալինի սինթեզի և հյութազատման ուժեղացումով ակտիվացնում է սիմպաթիկ նյարդային համակարգը։ 
 
## Կարգավորում
Ռենինի հյութազատումը կախված է մի շարք գործոններից։ Երիկամային կծիկի առբերիչ զարկերակիկում արյան ճնշման նվազումը և զարկերակիկի պատի ձգվածության թուլացումն ուժեղացնում են ռենինի արտադրությունը։ 
Նեֆրոնի հեռադիր խողովակիկի մեզի մեջ նատրիումի խտության նվազումը խթանում է ռենինի արտադրությունը և հակառակը։ Վերոհիշյալ հատվածում նատրիումի մակարդակն ընկալվում է երիկամի կծիկամերձ համակարգի խիտ բծի կողմից, որը համարվում է ինքնատիպ նատրիումական ընկալիչ և ազդակները փոխանցում ռենին արտադրող բջիջներին։ 
Կծիկամերձ բջիջների սիմպաթիկ նյարդային վերջույթների ակտիվացման ժամանակ արտազատվող նորադրենալինն ակտիվացնում է ռենինի արտադրությունը։

## Ծանոթագրություններ

## Արտաքին հղումներ
* Ренин. Ренин - ангиотензин - альдостероновая система. Образование ренина и основные функции ренин-ангиотензин-альдостероновой системы
* РЕНИН-АНГИОТЕНЗИНОВАЯ СИСТЕМА (РАС)
* Ренин-ангиотензин-альдостероновая система (РААС): гиперактивация
* The renin-angiotensin-aldosterone system (RAAS) 
* Renin-Angiotensin-Aldosterone System
* Effects of renin-angiotensin system inhibition on end-organ protection: can we do better?

Կատեգորիա:Ներզատական համակարգ
Կատեգորիա:Հորմոններ
Կատեգորիա:Ներզատաբանություն
Վանդականիշ

**Վանդականիշ** կամ **վանդականշան**` # նշանի անունն է։

## Նշանակությունը
Գործածվում է տարբեր նշանակություններով, այդ թվում (հիմնականում` Կանադայում և Միացյալ Նահանգներում)` որպես համարի նշան (օրինակ` "#1" նշանակում է՝ համար մեկ)։ Վերջին ժամանակներս սոցցանցերում գործածվում է հեշթեգ նշելու համար։
Վանդականշանը հաճախ կարելի է շփոթել երաժշտական "դիեզ" նշանի հետ։ Երկուսն էլ ունեն երկուական զույգ զուգահեռ գծիկներ։ Գլխավոր տարբերությունն այն է, որ վանդականշանն ունի երկու հորիզոնական տող, այն դեպքում, երբ 20px դիեզի համապատասխան գծիկները երաժշտական տողերի հետ չհամընկնելու համար ունեն ձախից աջ բարձրացող թեքություն։

Հեռախոսների վրա վանդականշանով նշվում է համապատասխան կոճակը։ 
Ութ ծայր ունենալու համար այս նշանն ունի նաև լատիներեն «octothorp» (օկտոթորփ) անունը։

## Յունիկոդ
Յունիկոդում նշվում է `0023` կոդով։

## Ծանոթագրություններ

Կատեգորիա:Տպագրական նշաններ
Հայոց ցեղասպանության հուշարձան (Հաապսալու)

**Հայոց ցեղասպանության հուշարձան**, խաչքար Էստոնիայի Հաապսալու քաղաքում։

## Պատմություն
Հուշարձանը նվիրված է Հայոց ցեղասպանության զոհերի և ցեղասպանությունից մազապուրծ հազարավոր հայ որբերին փրկած էստոնուհի միսիոներ
Աննա Հեդվիգ Բյուլի հիշատակին։

Խաչքարի օծման հանդիսավոր արարողությանը մասնակցել են Էստոնիայում պաշտոնական այցով գտնվող ՀՀ կրթության և գիտության նախարար Արմեն Աշոտյանը, Էստոնիայում ՀՀ դեսպան Արա Այվազյանը (նստավայրը՝ Վիլնյուս), Հաապսալուի քաղաքապետ Ուրմաս Սուկլեսը, Բալթյան երկրներում Հայ Առաքելական եկեղեցու հոգևոր հովիվ Տեր Խոսրով Ստեփանյանը, Լիտվայի, Լատվիայի և Էստոնիայի հայ համայնքների ներկայացուցիչներ, հյուրեր։

## Ծանոթագրություններ

Կատեգորիա:Հայերն Էստոնիայում
Կատեգորիա:Հայոց ցեղասպանության հուշարձաններ
Կատեգորիա:Սփյուռքի հայկական հուշարձաններ
Լաբիրինթոս (ֆիլմ, 1995)

**Լաբիրինթոս**, 1995 թվականին Հայֆիլմ, «Բումերանգ պրոդուկսիոն», «ԿՖԱՍ-ստուդիո1», «Սիրենա-ֆիլմ» ստուդիաներում նկարահանված հայկական ֆիլմ։

## Սյուժե
Ֆիլմը պատմում է ներդաշնակությունը կորցրած, աշխարհում իրենց եսը որոնող և ոչ միշտ գտնող մարդկանց մասին։

## Գլխավոր դերերում
*Անդրեաս - Սերժ Ավետիքյան
*Անդրեասի կինը - Նորա Արմանի
*Աբել - Ֆրունզե Դովլաթյան
*ծերունի - Կարեն Ջանիբեկյան
*դերասան - Լևոն Շարաֆյան
*անհայտ կին - Մանանա Մելքոնյան
*Հայկ - Միքայել Դովլաթյան
*Անդրեասի որդին - Ա. Մաթրաշյան
*առաջին թիկնապահ - Էդուարդ Գասպարյան
*երկրորդ թիկնապահ - Արա Մկրտումյան
*սևազգեստ կին - Լաուրա Գևորգյան
*լիմուզինով կին - Լուսինե Կիրակոսյան
*ծերունու որդին - Գուրգեն Ջանիբեկյան-կրտսեր
*Լենին - Վ. Գալոյան
*նավաստի - Լ. Մալամյան
*հրացանավոր մարդը - Գ. Գևորգյան
*երկվորյակ քույրեր - Անահիտ և Արև Օհանյաններ
*թամադա - Ա. Սաֆարյան
*հյուրեր - Լ. Ղազարյան, Ռոմեն Ավինյան, Ռ. Օհանյան, Թ. Իսկանդարյան

## Ծանոթագրություններ

Կատեգորիա:1995 ֆիլմեր
Կատեգորիա:Հայկական ֆիլմեր
Զրահակիր (մարտանավերի կարգ)

**Զրահակիր**, խոշոր տրամաչափի աշտարակային հրետանիով զինված և ուժեղ զրահապատված մարտանավերի հիմնական կարգ։ Կիրառվել են XIX դարի 2-րդ կեսին և XX դարի սկզբին։ Զրահակիրները խոշոր և հզոր նավերն էին՝ նախատեսված հակառակորդի զրահապատ նավերի դեմ ծովային մարտեր և մերձծովյան ամրոցների դեմ գործողություններ վարելու համար։

Ռուս-ճապոնական պատերազմից (1904—1905) հետո զրահակիրների շինարարությունը դադարեցվել է, նրանց փոխարինել են գծանավերը։

Կատեգորիա:Մարտական տեխնիկա
Կատեգորիա:Ռազմանավեր
Մարիոս Ֆրանգուլիս

**Մարիոս Ֆրանգուլիս** (հունարեն Μάριος Φραγκούλης, 1966, դեկտեմբերի 18, Ռոդեզիա, Զիմբաբվե), հույն օպերային երգիչ, տենոր։ Երգում է իր տիրապետած հինգ լեզվով՝ իտալերեն, իսպաներեն, անգլերեն, ֆրանսերեն և հունարեն։

Ծնվել է Ռոդեզիայում։ Չորս տարեկանում ընտանիքը տեղափոխվել է Աթենք, որտեղ ապրել է մորաքրոջ ու նրա ամուսնու հետ։ Ութ տարեկանից սկսել է երգել երգչախմբում, տասնմեկում հանդես եկել երաժշտական դպրոցում ներկայացված Էնդրյու Լլոյդ Վեբերի «Հովսեփը և զարմանալի գունավոր հագուստը» երաժշտախաղում։

Երաժշտական կրթության առաջին փուլում Ֆրանգուլիսը կենտրոնացած է եղել ջութակի վրա։ 1984 թ. ավարտել է կոնսերվատորիայի ջութակի բաժինը և մեկնել Լոնդոն, որտեղ ընդունվել է Գիլդհոլ երաժշտական և դրամատիկական դպրոցը։ 1989 թ. արժանացել է Մարիա Կալլասի անվան օպերային երգիչների կրթաթոշակին, ինչի շնորհիվ ուսանել է Բուսետտոյի Վերդի ակադեմիայում՝ Կառլո Բերգոնցիի մոտ։ Մասնագիտական կրթությունը շարունակել է Հռոմում՝ Ալֆրեդո Քրաուսի մոտ, այնուհետև՝ Նյու Յորքի Ջուլիարդ դպրոցում։
1991 թ. Էնդրյու Լլոյդ Վեբերը Ֆրանգուլիսին հրավիրվել է Լոնդոնի Թագավորական թատրոնում կատարելու Ռաուլի դերերգը «Օպերայի ուրվականը» օպերայում։ Նույն թվականին նա կատարել է «Սերենադ արքայադստեր համար» երգը՝ արքայադուստր Դայանայի ծննդյան առիթով կայացած համերգում։ 2000 թվականի հուլիսին դարձել է առաջին հույն երգիչը, որ երգել է Լա Սկալայում։ Նրա կարիերան կտրուկ վերելք է ապրել, երբ 2004 թ. եղել է Աթենքի ամանորյա համերգի գլխավոր աստղը և ելույթ է ունեցել օլիմպիական խաղերի բացման ժամանակ։ 2005 թ.-ից պարբերաբար ելույթներ է ունենում ամերիկյան խոշոր թատրոնների բեմերում, հիմնականում մյուզիքային երկացանկով։

## Դիսկոգրաֆիա
* 1999: Fengari Erotevmeno (Sony Music)
* 2000: Acropolis Concert (Sony Music)
* 2002: Sometimes I dream (Sony Classical)
* 2004: Follow Your Heart (Sony Classical)
* 2007: Amore Oscuro (Sony BMG)
* 2007: Passione (Sony BMG)
* 2008: Mario and Friends (Sony BMG)
* 2011: Beautiful Things (Sony Classical)

## Ծանոթագրություններ

Կատեգորիա:1966 ծնունդներ
Կատեգորիա:Դեկտեմբերի 18 ծնունդներ
Կատեգորիա:Հույն երաժիշտներ
Կատեգորիա:Հույն օպերային երգիչներ
Կատեգորիա:Տենորներ
Միքայել Շարաֆյան

**Միքայել Լևոնի Շարաֆյան** (), հայ դիզայներ, զգեստների նկարիչ։

Դերասան Լևոն Շարաֆյանի և կոնցերտմայստեր Ռուզան Մուրադյանի որդին է։

## Կենսագրություն
* 1994 - 2001 թվականներին սովորել է Երևանի Հակոբ Կոջոյանի անվան գեղարվեստի դպրոցում 
* 2004 թվականին Արվեստի պատվավոր հասարակության անդամ 
* 2004 - 2006 թվականներին նորաձևություն, նկարիչ, մոդելավորում
* 2006-2015 թվականներին Silvia's Costumes, Inc. -ում աշխատում է որպես ձևավար
* 2007 - 2008 թվականներին սովորել է Դիզայնի և ապրանքագիտության նորաձևության ինստիտուտի (FIDM) նորաձևության և թատերական զգեստների բաժնում, որպես կինոյի զգեստների նկարիչ-ձևավորող
* 2007 թվականի հունիսի 6 - 2008 թվականի հունվարի 7 Mon Atelier, Հոլիվուդ, Կալիֆորնիա, դիզայների օգնական
* 2008 թվականին որպես դիզայներ առաջին անգամ ներկայացել է «FIDM Debut» շոուի ժամանակ՝ «Can-Can» թեմայով, որն այդ տարի մասնակցել է ԱՄՆ նախագահ Օբամայի նախագահական ընտրության պարահանդեսին
* 2013 թվականին նկարահանվել է «Հարսնացուն Վեգասից» գեղարվեստական ֆիլմի գլխավոր դերում
* 2014 թվական ԱՄՆ զգեստներ ձևավորողների միության անդամ 
*2016 թվականին Հայաստանի մշակութային ալիքի առաջարկով եղել է A21TV AWARD 2016-ի հագուստի մոդելավորում բաժնի ժյուրիի կազմում։

Մի շարք ֆիլմերի նկարիչ-դիզայներն է՝

*Costume and Wardrobe Department*
* 2014 The Bride from Vegas 
* 2013/I Stepping Out 
* 2013 Camaro 
* 2012 Невероятные приключения американца в Армении 
* 2011 Stay Still 
* 2010/II Neighbors 
* 2010 The Absence 
* 2010 2001 Maniacs։ Field of Screams 
* 2009 Джонни Д.
* 2007 Зачарованная 
*Costume designer*
* 2015 Vigilante Diaries
* 2014 Medley 
* 2013 Phone Message 
* 2014 Taylor'd Problems (TV Series) (1 episode)
** Guess Who's Coming to Dinner? (2014)
* 2014 The Saint of Auschwitz 
* 2014 Help on the Highway 
* 2013 The Pinhole Affect 
* 2013/I The Fall 
* 2013 Law Firm 
* 2013/II Betrayal
* 2013/II House Call 
* 2012 Невероятные приключения американца в Армении
* 2012 Life Is No Joke 
* 2012 Gold 'n' Honey 
* 2011 Stay Still 
* 2011 Absolute Killers
* 2010/II Neighbors 
* 2010 2001 Maniacs։ Field of Screams
* 2010 Washington Park

## Պարգևներ, մրցանակներ
*2011 թվականին Հոլիվուդի Լոսանջելեսյան կինոփառատոն, «Լավագույն կոստյում դիզայն» "Disasteroid" երաժշտական հոլովակի համար
*2007 թվականին «Warnaco» Կրթաթոշակ թատրոնի հագուստի դիզայնի ուսուցման ծրագրի համար 
* 2004 թվականին Պատվավոր հիշատակում «Կոկա Կոլա» նվերների ներդաշնակության արվեստ, արվեստի մրցույթ 
* 2004 թվականին Ruth Jansen արվեստի մրցանակ, Գլենդելի արվեստի և մշակույթի կոմիտե 
* 2004 թվականին «Հատուկ ճանաչում», GUSD կրթական խորհրդի մրցանակ անգլերեն, հայերեն, ռուսերեն լեզվական նվաճումների համար 
* 2003 թվականին «Հատուկ մրցանակ» Լոս Անջելես համայնքի կատարողական արվեստի երաժշտական կենտրոն
* 2002 թվականին «Կոնգրեսի ճանաչում» -գեղարվեստական հայտնագործություն Ադամ Շիֆի կողմից
* 2001 թվականին «Ոսկե մեդալ»` «Եգիպտոսը աշխարհի երեխաների աչքերով», Եգիպտոսի մշակույթի նախարարություն

## Ծանոթագրություններ

## Արտաքին հղումներ
*  Միքայել Շարաֆյանի պաշտոնական կայքը 
* Միքայել Շարաֆյան` քանդակագործ, ով կտորների միջոցով է կերտում իր կերպարներին 
* Աշխարհում լավագույն կոստյումների դիզայներների թոփ տասնյակում հայտնվել է Միքայել Շարաֆյանը 
* Mikael Sharafyan

Կատեգորիա:Հայ դիզայներներ
Կատեգորիա:Հայ նկարիչներ
Կոսմոս (տորթ)

**Կոսմոս** (տորթ)- Թթվասերային տորթ՝ գլազուրով։ Բաղկացած է 3 թխվածքներից, որոնց մինչև քսված է կրեմ։

## Պատմություն
Տորթը ԽՍՀՄ-ի ժամանակաշրջանում ազատ վաճառքի էր հանված։ Դասական տորթը, ծածկված շականակագույն գլազուրով՝ առանց որևէ նախշերի, չէր պարունակում բեզե։ 2000-ական թվականներին հայտնի դարձավ ինքնուրույն պատրաստելու բաղադրատոմսը։

## Ծանոթագրություններ

Կատեգորիա:Ռուսական խոհանոց
Կատեգորիա:Տորթեր
Բատենբերգ (տորթ)

thumb|Տորթ Բատենբերգ

**Բատենբերգ, **բիսկվիտային տորթ մարցիպանային օշարակով։ Թխվում է երկու շերտով, մեկը՝ վարդագույն, մյուսը՝ կանաչ։ Շերտերը կտրվում են և միացվում են դեղձի ջեմով այնպես, որպեսզի ստացվի բատտնբերգին հատուկ շախմատային վանդակներ՝ վարդագույն և կանաչ գույների։

Տարբերակներից մեկով տորթը ստացել է իր անվանումը Միացյալ թագավորության թագուհու՝Վիկտորիա թոռան՝ Վիտորիա Գեսենսկիի ամուսնությունն արքայազն Լյուդվիգ Բատենբերգի հետ։ Շախմատային ցանկացած վանդակ ներկայացնում է չորս Բատենբերգներից մեկին. Լյուդվիգ, Ալեքսանդր, Հենրիխ և Ֆրանց Իսոֆ։

## Արտաքին հղումներ
* 1,001 Foods to Die For 

Կատեգորիա:Տորթեր
Կատեգորիա:Անգլիական խոհանոց
Շոկոլադե գնդիկներ

**Շոկոլադե գնդիկներ**( — շոկոլադե գնդիկ, ), Նոր տարվա ավանդական շվեդական քաղցրավենիք։ Շվեդիայում շոկոլադե գնդիկները պատրաստում են շաքարից, խոհանոցային յուղից, վարսակի ալյուրից, վանիլային շաքարից և կախված բաղադրատոմսից, ավելացվում է նաև մի քանի կաթիլ թունդ սուրճ կամ ռոմ։ Բաղադրիչները լավ խառնվում է և ստացված խառնուրդից պատրաստում են գոլֆի գնդակից մի քիչ փոքր գնդիկներ, որոնք հետո պատում են շաքարավազով կամ կոկոսի ձողիկներով և տեղավորում են սառը տեղ։

## Արտաքին հղումներ
* Շոկոլադե գնդիկների բաղադրատոմսը
Սպիտակ շոկոլադ

**Սպիտակ շոկոլադ**, շոկոլադ, որը արտադրվում է կակաոյի յուղից, շաքարից, կաթի փոշուց և վանիլից, առանց կակաոյի փոշի ավելացնելու, որի պատճառով այն ունի փղոսկրի գույն (հաճախ դեղնավուն երանգով) և պարունակում է մինիմում անտիօքսիդանտ, ինչպիսիք են տեոբրոմինը և կոֆեինը։

Իր յուրահատուկ համի համար այդ սնունդը պարտական է կաթի փոշուն, որը ունի կարամելային համ, և որպես բուրմունք հիմնականում օգտագործվում է վանիլինը։

ԱՄՆ-ում և Եվրոպական երկրներում այդ սննդի պատրաստման համար իրականացնում են լուրջ պահանջներ։ Մասնավորապես, հիմնավորված է, որ կակաոյի յուղը բաղադրության մեջ չի կարող 20%-ից ցածր լինել։ Ի տաբերություն դասական շոկոլադի, սպիտակ շոկոլադը չի պարունակում կակաոյի փոշի։

Առաջին սպիտակ շոկոլադը արտադրել է 1930 թվականին շվեյցարական «Nestlé» կոնցեռնը, փորձելով այդ եղանակով օգտագործել կակաոյի յուղի ավելցուկը։ Սպիտակ շոկոլադը մեծ ճանաչում ունեցավ կես դար հետո՝ 1980-ական թվականներին։

Տնային պայմաններում սպիտակ շոկոլադից և կոկոսի ձողիկներից կարելի է պատրաստել նմանատիպ կոնֆետ՝ «Ռաֆաելլո»։ Հրուշակեղենի ժամանակակից արտարությունում օգտագործվում են զանազան մթերքներ, որոնք արտաքուստ հիշեցնում են սպիտակ շոկոլադը, բայց իրականում պատրաստված են հիդրոգենացված ճարպից` առանց կակաոյի։

## Ծանոթագրություններ

Կատեգորիա:Շոկոլադ
Կատեգորիա:Շվեյցարական խոհանոց
Կատեգորիա:Կաթնամթերք
Կատեգորիա:Սննդամթերք
Կատեգորիա:Ուտեստ և ըմպելիք
Կատեգորիա:Շվեյցարական շոկոլադ
Աստիճանի նշան

**Աստիճանի նշան** (°), տպագրական նշան, գործածվում է անկյան կամ ջերմաստիճանի մեծությունը նշանակելու համար։

Վինդոուզ գործողության համակարգ ունեցող համակարգիչներում աստիճանի նշանը կարելի է դնել սեղմելով  ստեղնը և թվանշանների ստեղնաշարի վրա հավաքելով ։ Mac OS-ով համակարգիչներում աստիճանի նշանն ստացվում է  հավաքելով։

Աստիճանի նշանը դրվում է անկյան կամ ջերմաստիճանի թվային արժեքից անմիջապես հետո, օրինակ՝ 36.6°։ Անհրաժեշտության դեպքում նշվում է նաև այն սանդղակը, որով կատարվում է չափումը (ըստ Ցելսիուսի, Ֆարենհայթի և այլն), օրինակ՝ 36.6&nbsp;°C կամ 36.6&nbsp;°F։ Կելվինի սանդղակով ջերմաստիճանը նշելու ժամանակ աստիճանի նշան չի դրվում, օրինակ՝ 24 Կ։

## Յունիկոդում
Յունիկոդում ունի `00B0` կոդային տեսքը։

## Պատմություն
Մաթեմատիկայում առաջին անգամ աստիճանի նշան գործածելու հայտնի դեպքը եղել է 1569 թվականին։

## Բրայլով ներկայացում

## Ծանոթագրություններ

## Արտաքին հղումներ
* Earliest Uses of Symbols from Geometry 

Կատեգորիա:Մաթեմատիկական նշաններ
Կատեգորիա:Տպագրական նշաններ
Ես մեղավոր եմ (ֆիլմ)

**Ես մեղավոր եմ**, 1995 թվականին «Հայկ» կինոստուդիայում նկարահանված հայկական ֆիլմ։

## Սյուժե
Ֆիլմի հերոսը դեմոկրատիայի հաղթանակի համար պայքարած մեկն է, որը նոր իշխանություններից հիասթափվելով՝ ինքնասպանություն է գործում։

## Գլխավոր դերերում
* Ա. Դիվանյան
* Դ. Հակոբյան
* Գ. Աբազյան
* Է. Օրինակյան
* Ա. Ղևոնդյան

## Ծանոթագրություններ

Կատեգորիա:1995 ֆիլմեր
Կատեգորիա:Հայկական ֆիլմեր
Կատեգորիա:Սև-սպիտակ ֆիլմեր
Լայպցիգի արտույտներ

**Լայպցիգի արտույտներ** (), հայտնի մինալի քաղցրավենիքներ Լայպցիգից։ Պատրաստվում են ավազային խմորից, ավելացնելով մինդալ, ավելացնելով ելակի կոնֆիտյուր։ Ամեն թխվածքը ձևավորվում է խաչաձև դրված ժամավեններով։ Թխվածքը հայտնվել է արտույտների վրա որսը արգելելուց հետո 1876 թվականին։ Դրանից առաջ Լայպցիգը հայտնի էր այդ թռչունից պատրաստված ուտեստներով։ Արտույտներից պատրաստւմ էին ժարկոե և պաշտետ, որոնք ատ էին արտահանվում։ Լայպցիգի արտույտները տրվում են հիմա Լայպցիգի հին կաֆեյում՝ Ցում արաբիշեն կոֆե բաում։

## Արտաքին հղումներ
* Լայպցիգի արտույտների ռեցեպտ
* Եվրոպայի ամենահին կաֆեն 
* Darwin Porter, Danforth Prince. Frommer’s Germany 2006. «Ցում արաբիշեն կոֆե բաում» и «լայպցիգի արտույտներ» 

Կատեգորիա:Թխվածքներ
Կատեգորիա:Գերմանական խոհանոց
Կատեգորիա:Լայպցիգ
Գրիլյաժ

**Գրիլյաժ** ( «թավային»), ֆրանսերեն աղանդեր՝ աղացած ընկույզով և շաքարով։ Գալիս է արևելյան հալվա ուտեստից։

Նաև պարունակում է ընկույզ և կոնֆետներ, այս հրուշակեղենը արտադրվել մի քանի բույսերիից, ԽՍՀՄ-ում և Ռուսաստանում։

Հրուշակագործները աղացած ընկույզը բաժանում են երկու տեսակի։

* Փափուկ է ներառում խաշած մրգեր և մանրացված ընկույզը։
* Մանրացված ընկույզ, ողողված հալած շաքարիով։
* Կան նաև մրգային և հալված քաղցրավենիքներ, որտեղ Ամրակ ծառայում է որպես մրգային օշարակ։

## Տես նաև
* Կրոկանտ
* Տորթ գրիլյաժ

## Արտաքին հղումներ
* Товароведение и экспертиза кондитерских товаров. Грильяжные конфетные массы

Կատեգորիա:Հրուշակեղեն
Կատեգորիա:Ֆրանսիական խոհանոց
Շոկոլադի թանգարան (Բարսելոնա)

**Շոկոլադի թանգարան**, մասնավոր թանգարանն Բարսելոնայում (Կատալոնիա)։ Նվիրված է շոկոլադին և նրա ստեղծողներին։ Թանգարանում առանձին մասում կան Բարսելոնայի հայտնի շինություններ, մուլտհերոսների և նման այլ բաներ։ Թանգարանաը պատկանում է Գիլդիայի հհրուշագործարանին՝ Բարսելոնա (Gremi de Pastisseria de Barcelona), բացվել է 2000 թվականին։

Գտնվում է Հին քաղաքի շրջանում՝ նախկին զորանոցի փոխարեն։ Հիմնականում ստեղծված է երեխաների համար, որոնց համար նախատեսված են տարբեր մրցույթներ և հետաքրքիր միջոցառումներ, որոնց միջոցով նրանց պատմվում է Եվրոպայում կակաոյի առաջացման մասին և առավել ևս նրա օգտագործման մասին։

## Աղբյուրներ
* Պաշտոնական կայք
* Chocolate Museum Barcelona 

Կատեգորիա:2000 հիմնադրված թանգարաններ
Կատեգորիա:Շոկոլադի թանգարաններ
Կատեգորիա:2000 հիմնադրումներ Իսպանիայում
Աղջիկները դաշնամուրի մոտ (նկար, Ռենուար)

**Աղջիկները դաշնամուրի մոտ** (), նկարը, պատկերվել է 1892 թվականին ֆրանսիացի նկարիչ Պիեռ Օգյուստ Ռենուարի (Pierre-Auguste Renoir, 1841—1919) կողմից։ Նկարի չափսերն են 116×90, շրջանակի չափսերը՝ ։ Գոյություն ունեն նույն նկարի անվանման նաև այլ թարգմանություններ՝ «Երկու աղջիկները դաշնամուրի մոտ», «Աղջիկները դաշնամուրի մոտ», «Աղջիկնեը ռոյալի մոտ»։

## Նկարագրում
Նկարում պատկերված են երկու երիտասարդ աղջիկներ։ Նրանցից մեկը նստած է դաշնամուրի մոտ, իսկ մյուսը կանգնած է նրա կողքին։ Երկու աղջիկներն էլ ուշադիր և տարված դիտում են նոտաները, ենթադրվում է, որ նվագում են որևէ մեղեդի։ Այդպիսի հանգիստ կատարելության հասնող նկարը հանդիսանում էր որպես սիմվոլ ֆրանսիական բուրժուական հասարակության համար։

## Պատմություն
Նկարը ցուցադրվել է Ռենուարի անհատական ցուցահանդեսում 1892 թվականին, և նույն թվականին էլ գնվել է Լյուքսեմբուրգյան հովտի ցուցասրահի կողմից։ Դա եղել է նկարչի առաջին նկարը (որն այն ժամանակ արդեն 50 տարի է ինչ գոյություն ուներ), որը գնվել էր կառավարության համար Լուվրից։ Իսկ 1947 թվականից - ազգային պատկերասրահում Ժե Դե Պոմ ։ 1986 թվականին նկարը փոխադրվել է Օրսեի թանգարան, որտեղ և գտնվում է մինչ օրս։

## Այլ նկարներ
Գոյություն ունեն ամենաքիչը երեք այլ Ռենուարի նմանօրինակ նկարներ - երկուսը անհատական հավաքածուներում և մեկը Նյու Յորքի Մետրոպոլիտենի ցուցասրահում։ Բացի այդ գոյություն ունի յուղաներկի էսքիզ, որը գտնվում է Փարիզի Օրանժերյան թանգարանում, և պաստելով գծանկար անհատական հավաքածուում։ Եվս մեկ ճեպանկար գտնվում է պետական Էրմիտաժում, որը գտնվում է Սանկտ Պետերբուրգում - այն այնտեղ է հայտնվել Հոլցդորֆից Օտտո Կրեբսի նախկին հավաքածուից։

## Ծանոթագրություններ

Կատեգորիա:1892 նկարներ
Կատեգորիա:Ռենուարի նկարներ
Կատեգորիա:Օրսե թանգարանի նկարներ